Իվան Պերիշիչ

**Իվան Պերիշիչ** (խորվ.՝ Ivan Perišić, ), խորվաթ պրոֆեսիոնալ ֆուտբոլիստ։ Ներկայումս Ինտեր Միլանից վարձավճարով հանդես է գալիս Բավարիա Մյունխենի և Խորվաթիայի ազգային հավաքականում։ Խաղում է վինգերի դիրքում։

## Ակումբային կարիերա
### Վաղ կարիերա
Իվան Պերիշիչը սկսել է զբաղվել ֆուտբոլով, երբ եղել է 17 տարեկան։ Նա հանդես է եկել «Անդերլեխտ»-ի, «ՊՍՎ»-ի, «Այաքս»-ի, «Հերտա»-ի և «Համբուրգ»-ի երիտասարդական թիմերում։ Այդ թիմերում հանդես գալու տարիներն Իվանը հանդես է եկել նաև Խորվաթիայի երիտասարդական հավաքականում։ Իվանը շարունակել է իր կարիերան ֆրանսիական «Սոշո»-ում։

### «Սոշո»
Իր առաջին պրոֆեսիոնալ ֆուտբոլային պայմանագիրը Իվանը կնքել է 2007 թվականին «Սոշո» ֆուտբոլային ակումբի հետ։ Թիմի կազմում Պերիշիչը հանդես է եկել 2007-2009 թվականների ընթացքում։

### «Ռուսելարե»
2009 թվականին Իվան Պերիշիչը վարձավճարով տեղափոխվել է բելգիական «*Ռուսելարե*»։ Թիմի կազմում իր դեբյուտը նշել է 2009 թվականի հունվարի 11-ին՝ *Բելգիայի գավաթ*ի շրջանակներում կայացած «Բրյուգգե»-ի դեմ խաղում։ Իսկ արդեն հունվարի 17-ին Պերիշիչը իր դեբյուտն է նշել Բելգիայի առաջնությունում՝ «Կոտրեյկայի» դեմ խաղում, որում «Ռուսելարեն» հաղթել է 2:1 հաշվով։

### «Բրյուգգե»
2009 թվականի օգոստոսի 26-ին 250000 եվրոյի դիմաց Պերիշիչը տեղափոխվել է «Բրյուգգե»։ Իվանը «Բրյուգգե»-ում իր դեբյուտը նշել է 2009 թվականի սեպտեմբերի 13-ին՝ «Գենկ»-ի դեմ խաղում, որն ավարտվել է 1:1 հաշվով։ Նոր թիմում իր առաջին մրցաշրջանում Իվանը մասնակցել է 33 խաղի և դարձել 9 գոլի հեղինակ։
### «Բորուսիա Դորտմունդ»
2011 թվականի մայիսի 23-ին 5 միլիոն եվրոյի դիմաց Իվան Պերիշիչը տեղափոխվել է գերմանական «Բորուսիա Դորտմունդ»։

Գերմանական ակումբի կազմում նա իր դեբյուտը նշել է օգոստոսի 5-ին՝ «Համբուրգ»-ի դեմ խաղում։ Չեմպիոնների լիգայում Պերիշիչը իր նորամուտը նշել է 2011 թվականի սեպտեմբերի 13-ին՝ «Արսենալի» դեմ խաղում։

Հոկտեմբերի 14-ին Պերիշիչը խփել է իր առաջին գոլը գերմանական ակումբի կազմում՝ «Վերդեր»-ի դեմ խաղում։ Ընդհանուր առմամբ Պերիշիչը գերմանական ակումբի կազմում դարձավ 12 գոլի հեղինակ։ Պերիշիչը նոր մրցաշրջանը սկսեց 2012 թվականի սեպտեմբերի 22-ին՝ «Համբուրգ»-ի դեմ խաղով, որն ավարտվեց 3:2 հաշվով։

### «Վոլֆսբուրգ»
2013 թվականի հունվարի 6-ին 8 միլիոն եվրոյի դիմաց Պերիշիչը տեղափոխվել է «Վոլֆսբուրգ»։ Պերիշիչը թիմի կազմում իր առաջին գոլը խփել է հունվարի 10-ին կայացած «*Ստանդարդ Լիեգե*»-ի դեմ ընկերական խաղում։ Նա իր պաշտոնական դեբյուտը թիմի կազմում նշել է 2013 թվականի հունվարի 19-ին՝ «Շտուտգարտ»-ի դեմ խաղում։

2013 թվականի մայիսի 11-ին նա դաշտ դուրս եկավ իր նախկին թիմի՝ «Բորուսիա Դորտմունդ»-ի դեմ և դարձավ երկու գոլի հեղինակ։ 2013 թվականի օգոստոսի 3-ին նա խփեց իր առաջին գավաթային գնդակը՝ «*Կարսլուհեր*»-ի դեմ խաղում։

### «Ինտեր»
2015 թվականի օգոստոսի 30-ին Պերիշիչը տեղափոխվել է «Ինտեր Միլան»։ Տրանսֆերը արժեցել է 16 միլիոն եվրո։

## Միջազգային կարիերա
Պերիշիչը հանդես է եկել Խորվաթիայի Մ17, Մ19 և Մ21 հավաքականների կազմերում։ Խորվաթիայի Մ21 հավաքականի կազմում մասնակցել է Եվրոպայի 2011 թվականի առաջնության որակավորման փուլին և դարձել երկու գոլի հեղինակ։

### Եվրո 2012
2011 թվականի մարտի 26-ին Պերիշիչը իր դեբյուտն է նշել Խորվաթիայի հավաքականի կազմում՝ Վրաստանի հավաքականի դեմ խաղում։

200px|մինի|աջից|Պերիշիչը ԱԱ 2014-ի Բրազիլիայի հավաքականի դեմ խաղի ժամանակ
### ԱԱ 2014
Իվան Պերիշիչը մասնակցել է ԱԱ 2014 որակավորման փուլերի 12 խաղերին և դարձել մեկ գոլի հեղինակ։ Մայիսի 30-ին նա ընդգրկվեց այն 30 ֆուտբոլիստների ցանկում, ովքեր պետք է մասնակցեին առաջնությանը։ Պերիշիչը սկզբից մասնակցեց Բրազիլիայի հավաքականի դեմ խաղին, որն ավարտվեց 3:1 հաշվով։

### Եվրո 2016
Եվրո 2016-ի ընտրական փուլի 6 խաղերում Պերիշիչը դարձավ 9 գոլի հեղինակ։

## Կարիերայի վիճակագրություն
### Ակումբային վիճակագրություն
*2018 թվականի հունիսի 25-ի դրությամբ*

### Միջազգային վիճակագրություն
*2018 թվականի հունիսի 25-ի դրությամբ*

### Միջազգային գոլեր

## Նվաճումներ
### Ակումբային

; Բորուսիա Դորտմունդ

* Բունդեսլիգա․ 2011–12
* Գերմանիայի գավաթ․ 2011–12

; Վոլֆսբուրգ

* Գերմանիայի գավաթ․ 2014–15
* Գերմանիայի սուպերգավաթ․ 2015

### Անհատական
* Բելգիայի առաջնության լավագույն ռմբարկու․ 2010–11
* Բելգիայի առաջնության լավագույն ֆուտբոլիստ․ 2010–11
* Կրակե թևեր․ 2014

## Ծանոթագրություններ

## Արտաքին հղումներ
*Պերիշիչի պաշտոնական Ֆեյսբուքի էջը
*Պերիշիչի պաշտոնական Ինստագրամի էջը
*Պերիշիչը transfermarkt-ում
*Պերիշիչը soccerbase.com-ում
*Պերիշիչը WhoScored.com կայքում
*Պերիշիչը Բավարիա Մյունխենի պաշտոնական կայքում 
*Պերիշիչը ՈՒԵՖԱ-ի պաշտոնական կայքում
*Պերիշիչը ՖԻՖԱ-ի պաշտոնական կայքում

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Բավարիա Մյունխենի ֆուտբոլիստներ
Կատեգորիա:Բորուսիա Դորտմունդի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրյուգգեի ֆուտբոլիստներ
Կատեգորիա:Ինտեր Միլանի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Խորվաթ ֆուտբոլիստներ
Կատեգորիա:Խորվաթիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2012-ի ֆուտբոլիստներ
Կատեգորիա:ՈՒԵՖԱ Եվրո 2016-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռուսելարեի ֆուտբոլիստներ
Կատեգորիա:Սոշոյի ֆուտբոլիստներ
Կատեգորիա:Վոլֆսբուրգի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տոտտենհեմ Հոտսպուրի ֆուտբոլիստներ
Կատեգորիա:Հայդուկ Սպլիտի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ